**Atât de promisă**

*Elbi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atât de promisă

Stãm încã la coadã la miracolul zilei,

de nicãieri sosesc iluzii, fantasme, e frig dar

ce mai conteazã, fotografii, reporterii sunt mai

mulţi decât noi, cuvintele curg pe ecranele ninse

speranţele sunt tot mai departe

îmbrãcat în mefisto un actor povesteşte

cã lumea întreagã e foarte bolnavã şi trebuie

cât mai urgent vaccinatã, plânge amurgul ca o vioarã

telefoanele sunã într-una,

mascaţi, poliţiştii se aresteazã unii pe alţii

neputincioşi, în Capitoliu se repetã povestea...

revoluţionari invitaţi sã pãtrundã-n istorie

stindarde bolnave ce nu mai însemnã nimic

sunt arse la marginea zilei

puţine se mai pot face în timpul rãmas

sunt toate semnate, contractele de mâine

de poimâine, pentru totdeauna, nimic nu va mai fi

cum a fost, frunzele vor cãdea mai devreme

nu vor mai fi lacrimi

nici hohote de râs

doar falsebook, viaţã online pentru oricine

mi-e somn, sunt puţin obosit şi nici nu m-am

vaccinat, au trecut zilele prea iute

nu am nici telefonul la mine sã pot suna

vreun prieten, sã-l întreb dacã mai existã ceva

în afarã de tot circul acesta fãrã actori

profesionişti, doar figuranţi fãrã nume

care mor unul dupã altul, nici mãcar infectaţi,

fãrã certificate de naştere în lumea cea nouã

atât de promisã, Doamne, atât de promisã

cã nici dracul nu mai crede în ea...